23 കൊല്ലം മുന്പ് ഭിക്ഷാടന മാഫിയയുടെ കയ്യില് നിന്നും രക്ഷിച്ച ശ്രീദേവിയെ കാണാന് സുരേഷ് ഗോപി ഒറ്റമുറി വീട്ടിലുമെത്തി പാലക്കാട് : 23 കൊല്ലം മുന്പ് ഭിക്ഷാടന മാഫിയയുടെ കയ്യില് നിന്നും രക്ഷിച്ച ശ്രീദേവിയെ കാണാന് സുരേഷ് ഗോപി ഒറ്റമുറി വീട്ടിലുമെത്തി. പാലക്കാട് കാവിശേരിയില് ഇന്നലെയായിരുന്നു ഈ അപൂര്വ്വ കൂടിക്കാഴ്ച നടന്നത്. ആലത്തൂര് കാവശേരിയിലെ ശിവാനി ഫാന്സി സ്റ്റോഴ്സിലെത്തിയാണ് സുരേഷ് ഗോപി ശ്രീദേവിയെ കണ്ടത്. ശ്രീദേവിയുടെയും ഭര്ത്താവ് സതീശന്റെയും മൂന്നുവയസ്സസുള്ള ശിവാനിയുടെയെയും കാത്തുനില്പ്പ് അവസാനിപ്പിച്ച് നടനും എംപിയുമായ സുരേഷ് ഗോപിയെത്തിയതോടെ ശ്രീദേവി വിതുമ്ബിക്കരഞ്ഞു. ഇരുപത്തിമൂന്നു കൊല്ലം മുമ്ബ് ജനസേവ ശിശുഭവനില് വച്ചാണ് അനാഥയായ ശ്രീദേവിയെ സുരേഷ് ഗോപി കാണുന്നത്. തെരുവില് അമ്മ ഉപേക്ഷിച്ചുപോയ പെണ്കുട്ടി. വിവാഹപ്രായമെത്തിയപ്പോള് അവള്ക്ക് പാലക്കാടുനിന്ന് സതീശന്റെ ആലോചനയെത്തി. വിവാഹശേഷം സതീശന്റെ വീട്ടുകാരില് നിന്ന് നല്ല അനുഭവമല്ല ഇരുവര്ക്കുമുണ്ടായത്. മറ്റു മാര്ഗമില്ലാതായതോടെ ഫാന്സി കടയുടെ പിന്നിലെ ഒറ്റ മുറിയില് ഇവര് ജീവിതം തുടങ്ങി. പ്രധാനമന്ത്രിയുടെ ജന്മദിനാഘോഷ പരിപാടിക്കായി സുരേഷ് ഗോപി പാലക്കാട് എത്തുന്നെന്ന് അറിഞ്ഞാണ് കാണാന് ആഗ്രഹമുണ്ടെന്ന് ഇവര് എംപിയെ അറിയിച്ചത്. കൈനിറയെ പലഹാരവുമായാണ് സുരേഷ് ഗോപി കാവിശേരിയിലെത്തിയത്.